કાઠમાંડૂ : નેપાળના ચૂંટણી પંચે લોકતંત્ર અને ધર્મનિરપેક્ષતાનો હવાલો આપતા રાજાશાહી અને હિન્દુ સમર્થક રાષ્ટ્રીય પ્રજાતંત્ર પાર્ટી (RPP)ના વિધાનમાંથી ‘હિન્દુ રાજ્ય અને રાજાશાહ’ જેવી કલમ દૂર કરવાનો નિર્ણય કર્યો છે. ચૂંટણી પંચના આ નિર્ણયને કારણે પાર્ટીના વિરોધનો સામનો કરવો પડ્યો છે. ઉપ વડાપ્રધાન અને RPPના પ્રમુખ કમલ થાપાએ વિરોધ દર્શાવતાં ચૂંટણી પંચને પોતાનો નિર્ણયમાં બદલવા અપિલ કરી હતી. તેમણે જણાવ્યું કે ચૂંટણી પંચે પાર્ટીના કાયદામાંથી હિન્દુ રાજ્ય અને રાજાશાહી સંબંધિત ધારા હટાવીને પાર્ટીની આત્મા જ જાણે કાઢી નાંખી હોય. ઉલ્લેખનીય છે કે ચૂંટણી પંચે પાર્ટીના કાયદામાંથી હિન્દુ રાજ્ય અને રાજાશાહીની ધારા હટાવવાનો નિર્ણય કર્યો હતો.